अपने वैबसाइट को डिज़ाइन करना वैबसाइट बनाना वैबसाइट संबन्धित ध्यान देने योग्य बातें
अच्छी वैबसाइट को देखें और विचार करें कि वे अच्छी क्यों हैं। दरअसल वहाँ पर सूचनाएँ, स्रोत, लिंक और पेज व्यवस्थित रूप से डाले जाते हैं ताकि देखने में अच्छा लगे और उपयोग करना आसान हो। अपना वैबसाइट कैसे डिज़ाइन करें यह जानने के लिए उससे मिलता जुलता वैबसाइट देखें कि कहाँ पर कौन सी चीज सजाई गई है।   अपनी क्षमता के बारे में यथार्थवादी रहें। आसानी से मिल जाना एक महत्वपूर्ण चीज है। यदि आपके सूचनाओं का कोई हिस्सा आसानी से नहीं दिख रहा तो पूरी सूचना को पाना कठिन होगा। साधारणतः जितना असान डिज़ाइन हो, जीतने कम पेज हों, उतना अच्छा है। यदि यह साफ है कि वैबसाइट में कहाँ-कहाँ क्या डालना है तो इस क्रम को छोड़ दें, यदि नहीं तो यहाँ पर कुछ है जो इसके बारे में बताएगा। सबसे पहले यह जान लें कि इंटरनेट पर खरबों लोग हैं, और काफी लोगों के पास वैबसाइट है। यदि आप ऐसा कुछ करना चाहते हैं जो पहले कभी नहीं हुआ तो शायद आप कभी शुरू ही नहीं कर पाएंगे।   यदि आप इंटरनेट के बारे में सोचते हैं तो सबसे पहले आपके दिमाग में क्या आता है? ई-कॉमर्स? संगीत? समाचार? सामाजिक गतिबिधियां? ब्लॉगिंग? ये सभी अच्छे विषय हैं शुरू करने के लिए। आप वैबसाइट को अपने पसंदीदा ब्रांड से प्रेरित होकर बना सकते हैं जहां चैट एरिया में लोग बातें भी कर सके। आप अपने परिवार के लिए एक पेज भी बना सकते हैं, लेकिन इसके लिए सावधान रहिए। आपके द्वारा इंटरनेट पर डाले गए परिवार के बारे में ये सूचनाएँ और चीजें आपके खिलाफ भी प्रयोग किए जा सकते हैं। अपने परिवार के वैबसाइट में पासवर्ड जरूर डाल दें। यदि आप समाचार के कीड़े हैं या परंपरा से कुछ हटकर चाहते हैं तो ऐसा वैबसाइट बनाइए, जिसमे विभिन्न समाचार देने वाले (जैसे कि Reuters, बीबीसी,एपी और अन्य) से चीजें आएं और सबके लिए मौजूद हों। आप अपना समाचार केंद्र बनाएँ (समाचार पत्र में दिया जाने योग्य नाम जैसा) जहाँ सभी समाचार को डिजिटल करके देखे और दिखाये जा सके। यदि आप लिखने में माहिर हैं तो आप ब्लॉग शुरू कर सकते हैं जहां महीने के पाठकों को लुभाने के लिए बहुत कुछ लिख सकते हैं। वैबसाइट को बनाने में समय और पैसे की बचनबद्धता हो सकती है, अतः समय सीमा तय कर के ही काम शुरू करे। योजना काफी बड़ी, जटिल स्प्रैडशीट, या भड़कीला प्रेजेंटेशन के साथ नहीं होना चाहिए, लेकिन कम से कम इतना तो होना ही चाहिए कि देखने वालों के लिए यह समझना आसान हो कि वैबसाइट पर आप क्या डाल रहे हैं और वेबपेज पर क्या चल रहा है। इन्टरनेट पर बहुत तरह के कंटेन्ट उपलब्ध हैं और उन सबके अपने महत्व भी हैं। यह आपको सोचना है कि कौन से आपके वैबसाइट के लिए जरूरी हैं। इन चीजों को शामिल किया जा सकता है जैसे कि:   स्टोर: यदि आप चीजें बेचना चाहते हैं, तो आपको यह देखना चाहिए कि वे चीजें उपलब्ध कैसे होंगी। यदि बेचने के लिए कम चीजें हैं तो आपके पास होस्टिंग सर्विस वाला एक स्टोर होना चाहिए। सोसायटी6, अमेज़ोन और कैफ़ेप्रेस जाने माने स्टोर हैं जो होस्ट करते हैं। वहां आप सामान का दाम रख सकते है और बेच सकते हैं। मीडिया: क्या आप विडियो दिखाना चाहते हैं? या गाना? क्या आप अपना फ़ाइल होस्ट करना चाहते है, या उसे कहीं और होस्ट करवाना चाहते हैं? यूट्यूब और साउंड क्लाउड होस्टिंग करने के लिए अच्छे उदाहरण हैं, लेकिन ये निश्चित करें कि आपने जिस तरह से वैबसाइट बनाया है उसमे इन मीडिया को ठीक से देखा जा सकेगा। इमेज: क्या आप फॉटोग्राफर हैं? एक कलाकार हैं? यदि आप मूल फोटो को वैबसाइट पर डालने के बारे में सोच रहे हैं तो उस फ़ारमैट का प्रयोग करें जो उन्हे चोरी होने से बचाएगा। विजेट्स: ये वैबसाइट पर चलने वाले छोटे प्रोग्राम होते हैं, जिनका उपयोग अक्सर विजिटर्स के आंकड़े रखने के लिए या वे क्या चाह रहे हैं और वे कहाँ से हैं यह जानने के लिए किया जाता है। आप विजेट के द्वारा एप्पोइंटमेंट दर्ज करा सकते हैं, कलेंडर इत्यादि भी दिखा सकते हैं। देखें कि आपके लिए क्या उपयोगी है (ध्यान रखे कि विजेट भरोसेमंद जगह से लिया गया हो)। संपर्क की सूचनाएँ: क्या आप अपने वेबपेज में संपर्क की सूचना रखना चाहते हैं। अपनी सुरक्षा के लिए आपको ध्यान देना चाहिए कि कैसी सूचनाएँ आप बाँट रहे हैं। घर का पता, घर का फोन नंबर और इस जैसी निजी सूचनाएँ आपको नहीं डालनी चाहिए, ये आपके पहचान को चुराने में मददगार साबित होती हैं। अगर आपके पास कोई बिज़नस एड्रैस ना हो, तो लोगों से संपर्क करने के लिए आप पीओ बॉक्स या स्पेशल ईमेल एड्रैस बना सकते हैं। अधिकतर लोग वैबसाइट को होम पेज से बनाना चालू करते हैं। ये वह पेज होता है जिसे सभी लोग पहली बार डबल्यूडबल्यूडबल्यू.यौरसाइट.कॉम  साइट पर जाते ही देखते हैं। यदि आप यह सोचने में समय लगाते हैं कि लोग होम पेज से कहाँ जाएंगे या आपके साइट को कैसे उपयोग करेंगे तो आपके लिए नैविगेशन बटन और लिंक बनाना आसान हो जाएगा। निकट भविष्य में स्मार्ट फोन और टेबलेट इंटरनेट ब्राउज़िंग के लिए ज्यादा उपयोग किए जाएंगे। ये लोग उन वैबसाइट को पसंद करते हैं जो इन यंत्रों के लिए विशेष रूप से बने हों। यदि आप सचमुच एक ऐसा वैबसाइट बनाना चाहते हैं जो समय के साथ खरा उतरे और काफी संख्या में लोग देखें, तो अलग-अलग डिवाइस और वर्जन का ध्यान रखें, या बदले जाने योग्य रेस्पोंसिव डिज़ाइन का उपयोग करें।  यह पहला विकल्प है। यदि आपके पास वैबसाइट बनाने के लिए एप्लिकेशन है जैसे कि ड्रीमविवर, तो शुरू से वैबसाइट बनाना कठिन नहीं है। आपको कोडिंग की जरूरत होगी, लेकिन चिंता ना करें, एचटीएमएल जटिल दिखते जरुर हैं लेकिन जब आप इससे परिचित होंगे तो वह कठिन नहीं लगेगा।   खूबियाँ: वैबसाइट डिज़ाइन करने वाले सॉफ्टवेयर बिना एचटीएमएल जाने आपको फोटो, टेक्स्ट, बटन और आपके जरूरत की चीजों को डालने की सुविधा देते हैं। बहुत सारे एप्लिकेशन आपको स्मार्ट फोन और पैड के लिए साइट बनाने की सुविधा देते हैं। यदि आप  अपने लिए साधारण वैबसाइट बना रहे हैं तो ये एक अच्छा तरीका हो सकता है। कमियाँ: आप एचटीएमएल को गहराई से नहीं जानते, अतः यह परेशानी कर सकती है। अगर आप जल्दी में हैं तो यह अच्छा बिकल्प नहीं हो सकता। अनेक अच्छाइयों के वावजूद, अगर आप ग्राफिक्स डिज़ाइनर नहीं हैं, तो आप एक ऐसा पेज बनाएँगे जो आँखों को चुभ सकता है। इससे कुछ हद तक निपटने के लिए एप्लिकेशन में मुफ्त के टेंप्लेट होते हैं, पर उसकी भी एक सीमा है, इसका ख्याल रखें। यह दूसरा बिकल्प है। WordPress वैबसाइट बनाने के लिए एक अच्छा उदाहरण है। यह आपको वेब पेज बनाने में, आसानी और जल्दी से ब्लॉग पोस्ट करने में, मैन्यू सेट करने में, कमेंट्स को डालने और प्रबंधन करने में मदद करता है। इसके अलावा WordPress में हजारों थीम्स और प्लगिन होते हैं जिसे आप मुफ्त में उपयोग कर सकते हैं। द्रुपल (Drupal) और जुमला (Joomla) सीएमएस के अच्छे विकल्प हैं। एक बार जब सीएमएस होस्ट कर दिये जाते हैं तो आप उसे दुनिया के किसी कोने से इंटरनेट की सहायता से मैनेज कर सकते हैं।   खूबियाँ: सीएमएस उपयोग करना बड़ा आसान है। एक क्लिक से इसे डाला और शुरू किया जाता है, नए लोगों के लिए वहाँ खूब विकल्प होते हैं (अनुभवी के लिए भी काफी हद तक)। कमियाँ: कुछ थीम की कुछ सीमाएं होती हैं, और सब कुछ मुफ्त नहीं होता। यह तीसरा विकल्प है। यदि आप निर्णय लेते हैं कि स्क्रैच से वैबसाइट बनाया जाए तो आपको एचटीएमएल और सीएसएस से शुरू करना होगा। आपको अपने वैबसाइट को ज्यादा प्रभावशाली बनाने के लिए एचटीएमएल ज्ञान को बढ़ाना होगा।   सीएसएस का मतलब होता है “केस्केडिंग स्टाइल शीट”। सीएसएस एचटीएमएल में स्टाइल डालने के लिए अधिक प्रभावी होता है, साथ ही कुछ बदलाव करने में आसानी करता है - जैसे कि फॉन्ट, हैडर, कलर स्कीम आदि। आप एक जगह बदलाव कर सभी जगह उसका प्रभाव देख सकते हैं। एक्सएचटीएमएल एक वेब भाषा है जिसे डब्लू3सी मानक पर सेट किया गया है। यह एचटीएमएल की ही तरह है पर मार्क-अप के लिए अधिक कड़े नियम का पालन करता है। इसका मतलब यह हुआ कि अधिक जगहों पर यदि थोड़ा भी बदलाव करना है तो आपको कोड लिखना पड़ेगा। एचटीएमएल5 भी जानें: एचटीएमएल कोर के पाचवें सुधार में एचटीएमएल4 और एक्सएचटीएमएल को भी शामिल किया गया है। क्लाईंट-साइड-स्क्रिप्टिंग भाषा जैसे जावास्क्रिप्ट को सीखना: इसके प्रयोग से आप अपने साइट पर चार्ट और नक्शा जैसी इंटरैक्टिव चीज़ें दाल सकते हैं। सर्वर-साइड- स्क्रिप्टिंग भाषा को सीखना: पीएचपी, जावा के साथ एएसपी या विबी स्क्रिप्ट या पाइथन के प्रयोग से आप अलग अलग उपयोगकर्ताओं को अलग अलग पेज दिखा सकते हैं। आप फॉर्मों को बना या बदल भी सकते हैं। जो लोग आपके वेबसाइट पर आते हैं उनके यूजर नाम, सेटिंग, और कमर्शियल साइट के अस्थाई “शोपिंग कार्ट” इत्यादि कि जमा करने में भी यह भाषा आपकी मदद करती है। एजेक्स (एसिंक्रोनस जावास्क्रिप्ट अँड एक्सएमएल) एक ऐसा तकनीक है जिससे ब्राउज़र साइड या सर्वर साइड भाषा के द्वारा किसी भी पेज पर नई सूचनाओ को दिखाने के लिए पेज को रिफ्रेश नहीं करना पड़ता है। इससे यूजर का समय तो बचता ही है और बेंड्विड्थ का इस्तेमाल भी अधिकाधिक बढ़ता है। उन वैबसाइट के लिए जहां ज्यादा ट्रेफिक हो या ई-कॉमर्स का साइट हो तो यह बढ़िया हल है। यह चौथा और अंतिम विकल्प है। यदि आप वैबसाइट खुद नहीं डिज़ाइन करना चाहते और कोडिंग भी नहीं सीखना चाहते - विशेषकर ज्यादा आधुनिक साइट के लिए - तो किसी जानकार की सहायता लेना एक अच्छा विकल्प है। पर सबसे पहले उनके और उनके काम के बारे में जानकारी लें और सावधानी से परखें। यदि आप ये पैसे के लिए कर रहे हैं तो कौन सा तरीका आपको ज्यादा फायदा देगा? कौन सा विचार अच्छा होगा? कौन सा तरीका ज्यादा मजेदार होगा? आप अपने वैबसाइट पर काम करने के लिए समय दे रहे हैं अतः सर्वोतम विचार पर गौर करना होगा (जो आपके लिए फायदेमंद और भरोसेमंद हो)। आपने जो वैबसाइट बनाया है हो सकता है वह मजे के लिए हो, या फायदे के लिए, या दोनों के लिए। अपनी पसंद के अनुसार वैबसाइट को डिज़ाइन करना आसान भी होगा और और बाद में लाभप्रद भी। कंटैंट साइट बहुत कम खर्च में हो जाते हैं पर वे ज्यादा मुक़ाबला झेलते हैं, क्योंकि कोई भी कंटैंट साइट बना सकता है। इस तरह के साइट से पैसा बनाने के लिए आप सूचनाएँ मुहैया करवाते हैं और ट्रेफिक से जो प्रचार  होता है उससे पैसा कमाते हैं। इसके लिए आप गूगल ऍडसैन्स की मदद ले सकते हैं। ऍडसैन्स से फायदा बढ़ाने के लिए आपको उस तरह के कंटैंट को लिखकर डालना होगा जिसमें लोग दिलचस्पी लें और आपके साइट पर आयें। विशेष कीवर्ड का प्रयोग करें जो लोगों के द्वारा खोजे जाने वाले शब्दों से मेल करे, साथ ही ऐसे कंटैंट को ना दिखाये जिससे लोग आहत हो या जिसे नापसंद करें। ई-कॉमर्स साइट जो सामान बेचते हैं उन्हें ज्यादा रख-रखाव की ज़रूरत होती है। वहाँ आपको शिप्पिंग, सेल, टैक्स, एसएसएल, इंवैंट्री अपडेट और सबकुछ के बारे में सोचना पड़ता है जो एक ब्रिक-एंड-मोर्टर स्टोर वाले व्यक्ति को सोचना पड़ सकता है। एक व्यवस्था बनानी होती है सवाल-जबाब के लिए, ऑनलाइन प्रॉडक्ट बेचते समय शिकायतों पर गौर करने के लिए। बहुत सारी कंपनियाँ फोन से सहायता भी देती हैं, जरूरत पड़ने पर आप इनको आउटसोर्स भी कर सकते हैं।  यदि आपका लक्ष्य सिर्फ पैसा है तो आप दूसरे लोगों के सामान को इस प्रोग्राम के तहत बेच सकते हैं, जहां आप बिना प्रॉडक्ट रखने और शिप्पिंग के झमेले के पैसा कमा सकते हैं। किन लोगों को आपका वैबसाइट फायदा देगा? बाज़ार के बारे में खोजबीन करें जिससे आप ग्राहको को जान पाएंगे। इसके लिए आपको यह जानना होगा कि वे क्या करते हैं? किस उम्र के हैं? उनकी दिलचस्पी और कहाँ है? इन सब की जानकारी से आप अपने वैबसाइट को अच्छा बना पाएंगे। जो भी हो किसी एक वर्ग के ऊपर निर्भर नहीं रहना चाहिए, हमेशा नए ट्रेंड और विभिन्न तरह के लोगों के दिलचस्पी को जानने का कोशिश करना चाहिए, जिससे नए अवसर मिलते रहें। यह जानना जरूरी है कि लोग जिस तरह की जानकारी ढूंढ रहे हैं उन्हे वह आपके साइट पर मिला रहा है या नहीं। यदि आप अपने साइट में ऐसे कीवर्ड डालने का प्रयास करें जो ज़्यादा लोग सर्च कर रहे हैं तो आपको सर्च इंजिन मैं अच्छी रेंकिंग मिल सकटी है। इस तरह के टूल गूगल पर मौजूद हैं (जैसे कि गूगल.कॉम/ट्रेंड्स/ और गूगल.कॉम/इंसाइटस/सर्च/#), ओवरचर और थर्ड पार्टी का सॉफ्टवेयर डेवलपर, जो कीवर्ड खोजने की प्रक्रिया को आसान बनाता है।  अपने टेक्स्ट में किसी कीवर्ड को जान-बूझ कर बीच बीच में डालें, पर ध्यान रहे कि आपके कंटैंट के गुणवता पर असर ना हो। ऐसा पेज जो सेर्च इंजिन में आए, आपके साइट को ढूँढने में सहायक होगा, जो कि उसके डिज़ाइन से ज्यादा महत्वपूर्ण है। वैसा अच्छा साइट किस काम का जिसे कोई ना देखे? आप चाहते है कि लोग आपके साइट पर आएं, तो इसके विषय में लोगों को बताएं।   अपने साइट को बड़े सर्च इंजिन में सबमिट करें। ऐसे साइट हैं जो यह काम आपके लिए करते हैं, या आप खुद से करे। अपने दोस्तों को बताएं। इसके बारे में ट्वीट करे। अपने फेसबुक पर इसे अपडेट करे, फोटो पोस्ट करें, फ्लिकर पर जाएँ, लिंक्ड-इन में अकाउंट बनाए - और जहां भी हो डालें। जितने लोग आपके वैबसाइट पर आएंगे, बढ़िया होगा। अपने डोमैन के साथ ईमेल एड्रेस का उपयोग करें। दूसरे साइट को देखें जो आपके पूरक हों, न कि आपके प्रतिद्वंदी। उनसे आप लिंक और ब्लॉग पोस्ट का आदान-प्रदान कर सकते हैं। ब्लॉग और फॉरम में कुछ बढ़िया पोस्ट करते रहें और अपने सिग्नेचर में यूआरएल को डालकर रखें। आर्टिक्ल मार्केटिंग का प्रयोग करें: एसईओ के अनुसार लिखा गया आर्टिक्ल यदि आप अन्य साइट्स पर डालते हैं तो आपको बॅक-लिंक मिल सकता है, और यह आपके साइट के रेंकिंग को भी बढ़ता है। लेकिन एसईओ का गलत उपयोग आपके साइट को सर्च इंजिन के पायदान से गिरा सकता है। सबसे महत्वपूर्ण है अपने पढ़ने वालों और ग्राहक को सुनना और उनसे अपने वैबसाइट के बारे में जानना।  आगे बढ़ाने वाले विचारों पर ध्यान दें। दूसरे लोग, जैसे आपके समर्थक और दोस्तों के पास आपके लिए कुछ आसान और अच्छे सलाह हो सकते हैं। अपने बाज़ार या खरीददारों की आवश्यकता, परेशानियों, या परिस्थितियों के बारे में सोचे। जहाँ तक संभव हो उनकी जिंदगी को आसान बनाने के बारे में सोचे।
प्रेरणा प्राप्त करना: एक विषय और उदेश्य को चुनना: एक योजना बनाइये: कंटेन्ट इकट्ठा करें: फ्लो चार्ट बनाना: उपभोक्ता के डिवाइस और उसके स्थिति पर योजना बनाइये: इसको बनाने के लिए आप किस तरीके और टूल का उपयोग करेंगे इसका निर्णय लें। जब आपने एक खांचा तैयार कर लिया है तो इसको मूर्त रूप में लाने के लिए क्या करना है इसके बारे में सोचें। इसके लिए अनंत विकल्प हैं, और लोग आपको बड़ी बड़ी बातें कह कर इन्हें बेचना चाहेंगे। लेकिन सच्चाई ये है कि वैबसाइट बनाने के लिए कुछ ही ऐसे टूल हैं जो हमारी विशिष्ट आवश्यकता और परिस्थिति के हिसाब से सही होते हैं।
 खुद वेबसाइट बनाना: कंटैंट मैनेजमेंट सिस्टम (सीएमएस) का उपयोग करें: स्क्रैच से वैबसाइट बनाना: किसी प्रॉफेश्नल की सहायता लेना: अपने विचारों को व्यवस्थित करें: अपनी मंज़िल निर्धारित करें और उसको पाने के लिए काम करें: मुक़ाबले के लिए तैयार रहिए: जिम्मेदारी लेने के लिए तैयार रहें: बाज़ार और ग्राहक को जानना, जिन तक आप पहुँचना चाहते हैं: कीवर्ड खोजना: प्रचार: अच्छी गुणवत्ता और सेवा प्रदान करें:
https://www.wikihow.com/Make-a-Website https://www.wikihow.com/Make-a-Website https://www.wikihow.com/Make-a-Website
Designing Your Website Building Your Website Website Considerations